CELEX: C2006/310/06
Language: fi
Date: 2006-12-16 00:00:00
Title: Asia C-393/06: Ennakkoratkaisupyyntö, jonka Vergabekontrollsenat des Landes Wien (Itävalta) on esittänyt 22.9.2006 — Ing. Aigner, Wasser-Wärme-Umwelt GmbH v. Fernwärme Wien GmbH

16.12.2006   
            
            
               FI
            
            
               Euroopan unionin virallinen lehti
            
            
               C 310/4
            
         Ennakkoratkaisupyyntö, jonka Vergabekontrollsenat des Landes Wien (Itävalta) on esittänyt 22.9.2006 — Ing. Aigner, Wasser-Wärme-Umwelt GmbH v. Fernwärme Wien GmbH
   (Asia C-393/06)
   (2006/C 310/06)
   Oikeudenkäyntikieli: saksa
   Ennakkoratkaisua pyytänyt tuomioistuin
   Vergabekontrollsenat des Landes Wien
   Pääasian asianosaiset
   
      Kantaja: Ing. Aigner, Wasser-Wärme-Umwelt GmbH
   
      Vastaaja: Fernwärme Wien GmbH
   Ennakkoratkaisukysymykset
   
               1)
            
            
               Onko vesi- ja energiahuollon sekä liikenteen ja postipalvelujen alalla toimivien yksiköiden hankintamenettelyjen yhteensovittamisesta 31.3.2004 annettua direktiiviä 2004/17/EY (1) (jäljempänä direktiivi 2004/17/EY) tulkittava siten, että hankintayksikköön, joka harjoittaa toimintaa jollakin kyseisen direktiivin 3 artiklassa tarkoitetulla alalla, sovelletaan tätä direktiiviä myös tämän toiminnan ohella kilpailutilanteessa harjoitetun toiminnan osalta?
            
         
               2)
            
            
               Sen varalta, että tämän katsotaan koskevan vain julkisia hankintayksikköjä: Onko Fernwärme Wien Ges.m.b.H:n kaltaisia yrityksiä pidettävä direktiivissä 2004/17/EY tai julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annetussa direktiivissä 2004/18/EY (2) (jäljempänä direktiivi 2004/18/EY) tarkoitettuna julkisoikeudellisena laitoksena, kun se toimittaa kaukolämpöä tietyllä alueella tilanteessa, jossa ei vallitse todellinen kilpailu, vai onko perusteena käytettävä lämmitysmarkkinoita, jotka kattavat myös muun muassa kaasun, öljyn ja hiilen kaltaiset energianlähteet?
            
         
               3)
            
            
               Onko yhtiön, joka harjoittaa myös toimintaa, joka ei ole luonteeltaan teollista tai kaupallista, kilpailutilanteessa harjoittaman toiminnan katsottava kuuluvan direktiivin 2004/17/EY tai direktiivin 2004/18/EY soveltamisalaan, kun tehokkaiden järjestelyjen — kuten eriytetyn tilinpäätöksen ja kirjanpidon — avulla voidaan poissulkea kilpailutilanteessa harjoitetun toiminnan ristiinrahoitus?
            
         
      (1)  EUVL L 134, s. 1.
   
      (2)  EUVL L 134, s. 114.